Nagyapáink és apáink, Vörös csillag, ragyogj és trónolj, 


Mig egy század elhaladt, mióta ember néz az égre, 
Nem tevének annyit, mint mink vörös csillag volt a reménye. 
Huszonnégy óra alatt. Ady Endre 


Petőfi Sándor 


Március 15-én az 1848-as forradalom és szabadságharc hőseire emlékezünk — a , márciusi ifjak"-ra, akik azon a 
borongós esős napon fényes tetteikkel örök időkre beírták nevüket népünk történetébe. Lerázták hosszú évszázadok 
igáját, s Petőfi Sándorral, a forradalom lánglelkű költő-vezérével világgá kiáltották : , Rabok tovább nem leszünk!" 
A másfél évig tartó szabadságharcban sok drága vér hullott e földön, melyen élünk, hazánk függetlenségéért, bol- 
dogabb jövőjéért. A harcban részt vettek az akkori gyerekek is, ők verték a dobot, mely rohamra küldte a sereget. 
A mai kisdobosok tőlük kapták nevüket s a névvel együtt egy nagy eszmei örökséget: tenni, áldozatosan dolgozni 
a hazáért, hogy fennmaradjon kivívott szabadsága s boldog legyen a benne élő nép. 


Március 21-én a Magyar Tanácsköztársaság kikiáltásának hatvanegyedik évfordulóját ünnepeljük. Az 1848-as 
forradalom leverése után a Tanácsköztársaság dicső harcosai emelték ismét magasra hazánkban a szabadság, a 
haladás, a forradalom zászlaját. A dolgozó népé lett az ország, amelyben új rend született. Ennek lényege: minden 
ember annyit ér, amennyit munkájával — eszével és két kezével — kiérdemel. Sajnos, a Magyar Tanácsköztársasá- 
got, megszületése után 133 nappal az imperialista hatalmak katonai túlereje megdöntötte. A szabadság napja — 
most már véglegesen — csak 1945-ben köszöntött ránk. Az azóta eltelt 35 esztendő fényesen bizonyítja a szabadság 
éltető erejét: évről évre szebb, boldogabb, virágzóbb lesz hazánk. 


Pártunk XII. kongresszusa az idei márciust még külön is emlékezetessé teszi. A kongresszus a gyerekek számára is 
fontos esemény, hiszen ezen a tanácskozáson a magyar kommunisták az ország jövőjéről döntenek. Ezért intézett 
felhívást a VII. országos úttörőparlament a csapatokhoz: a pártkongresszus és a felszabadulás 35. évfordulója 
közötti időszakban minden csapat rendezze meg a HÁROM NEMZEDÉK NAPJÁT. Az ország milliónyi kis- 
dobosa és úttörője tegyen bizonyságot arról, hogy méltó akar lenni népünk forradalmi múltjához. 


alöB. ). ) 
Várnai Zseni: , NYOM-OLVASOK (részlet) 


Utat törtünk irdatlan rengetegben, Nyom-olvasók, hát lépjetek nyomunkba, 
kígyók, hiénák, tigrisek között, az út ma már nem oly nagyon nehéz, 
kígyó megmart és ág megtépett minket, tanulni kell a múltból a jövőért, 

mérges nyílvessző járta szíveinket, megküzdeni az igazért, a szépért. . . 

s fölöttünk csak egy csillag őrködött. ifjú erőnkhöz méltó küldetés. 

Higgyétek el, nagy út volt ez idáig, Ti veszitek kezünkből át a fáklyát, 
sokan elhulltak, de ki megmaradt ti új staféták, zsenge harcosok. . . 

élő tanúnak, új kor harcosának, nyomunk mutatja majd az út irányát, 
még mindig ád, és ád az új világnak, de bennetek új kor feszíti szárnyát, 


így őrizzük a tiszta sugarat. s a béke tiszta lángja fellobog! 

Szétosztják a Nemzeti Dal cenzúrázatlanul kinyomtatott példányait 


Vette z 
( LANDERER és 
ÉN 


tollamat mártanom, hogy napjai- 
mat, napjaim gyötrelmeit leírhassam ! 

Így vártam a jövendőt. . . 

Egy Pesttől távol eső megyében 
" utaztam, s ott egy fogadóban lep- 
te... rohanta meg a hír szívemet, 
fejemet, lelkemet, idegeimet. 

Viva la républigue! — kiálték 
TŐL. 

Nyakra-főre siettem a főváros- 
ba... reszketve, lélekzet nélkül ér- 
tem háza: .." 


Mit kell tenni?" 


, Általános volt a lelkesedés, de 
még semmi nem történt... AZ or- 
szággyűlés igen szépeket beszélt, de 
a beszéd, bár milyen szép, csak be- 
széd és nem tett. Pesten március 14- 
én az ellenzéki kör gyűlést tartott, 
mely ősi szokás szerint eredményte- 
lenül oszlott szét. E gyűlésben indít- 
ványoztatott, hogy a tizenkét pont 
petícióképpen fölnyújtassék a király- 
nak, mégpedig rögtön, de az akkor 
virágzott szellem Pontiustól Pilátus- 
hoz akarta vinni a dolgot. . . Egyéb- 
iránt jó, hogy így történt. . . micso- 
da nyomorúság, kérni akarni, midőn 
az idő arra int, hogy követelni kell, 
nem papirossal lépni a trón elé, ha- 
nem karddal!... 

Én nem voltam jelen az ellenzéki 
kör gyűlésén. Akkor este Jókai 
mondta el eredményét vagyis ered- 
ménytelenségét. . . 

Az éj nagy részét ébren töltöttem 
feleségemmel együtt, bátor, lelkesítő, 

imádott kis feleségemmel... Azon 
tanácskoztunk, mit kell tenni? mert 
az határozottan állt előttünk, hogy 
tenni kell, és mindjárt holnap... 
hátha holnapután már késő lesz!" 

, . . .én csak arra vagyok hivatva, 
hogy az első lökést tegyem. Holnap 
ki kell vínunk a sajtószabadságot! 
és ha lelövöldöznek? isten neki; ki 
várhat ennél szebb halált? 

E gondolattal aludtam el. Korán 
reggel az ifjak kávéházába siettem. 
Az úton Vasvári Pállal találkoztam, 
mondtam neki, hogy menjen Jókai- 
hoz, s ott várjanak meg együtt enge- 
met. A kávéházban még csak néhány 
fiatalember volt, kik nagy búsan 
politizáltak. Bulyovszki Gyulát, ki 
közöttök volt, meghítam Jókaihoz, 
a többieknek meghagytam, hogy az 
érkezőket tartsák itt, míg vissza nem 
jövünk." 


A szurony 
kiröpült 

, Hazamenvén, előadtam szándé- 
komat a sajtó rögtöni fölszabadításá- 
ról. Társaim beleegyeztek. Bulyovsz- 
ki és Jókai proklamációt szerkesz- 
tettek. Vasvári és én föl s alá jártunk 
a szobában. Vasvári az én botommal 
hadonászott, nem tudva, hogy szu- 
rony van benne; egyszerre kiröpült 
a szurony egyenesen Bécs felé, anél- 
kül, hogy valamelyikünket megsér- 
tett volna. 

— Jó jel! — kiáltánk föl egyhan- 
gúlag. 


Amint a proklamáció elkészült, s 
indulófélben voltunk, azt kérdém, 
micsoda nap van ma? 


— Szerda — felelt egyik. 


— Szerencsés nap — mondám —, 
szerdán házasodtam meg! 


Lelkesedéssel és a sors iránti biza- 
lommal mentünk vissza a kávéházba, 
mely már tele volt ifjakkal. Jókai a 
proklamációt olvasta föl, én nem- 
zeti dalomat szavaltam el; mind a 
kettő riadó tetszéssel fogadtatott. 

(A nemzeti dalt két nappal előbb, 
március 13-án írtam, azon lakomára, 
melyet az ifjúság március 19-én akart 
adni. . .) 

A kávéházban azt határoztuk, 
hogy sorra járjuk az egyetemi ifjúsá- 
got, s majd teljes erővel kezdjük meg 
a nagy munkát. Először az orvosok- 
hoz mentünk. Szakadt az eső, amint 
az utcára léptünk, s ez egész késő 
estig tartott, de a lelkesedés olyan, 
mint a görögtűz; a víz nem olthat- 
ja el. 

Az orvosi egyetem udvarában is- 
mét fölolvasta Jókai a proklamációt 
és én elmondtam a nemzeti dalt. 
Innen a mérnökökhöz, ezektől a 
szemináriumba a jogászokhoz vonult 
a számban és lelkesedésben egyaránt 
percenként növekedő sereg. A sze- 
minárium csarnokában elénk állott 
egy professzor, és ezt mondta nagy 
pátosszal: 

— Urak, a törvény nevében... 

Többi szavait elnyelte a sokaság 
mennydörgő kiáltása . . . A jogászok 
rohantak ki az utcára, hogy velünk 
egyesüljenek... Jókai ismét fölol- 
vasta a proklamációt s a tizenkét 
pontot s énvelem elszavaltatták a 
nemzeti dalt. Mind a kettőt fanatikus 
lelkesedéssel fogadták, s a refrénben 
eljövő. , Esküszünk"-öt mindannyi- 
szor visszaharsogta az egész sereg, 
mely a téren állt." 


Cenzorhoz, 
soha! 


, Most menjünk egy cenzorhoz, és 
vele írassuk alá a proklamációt és 
a nemzeti dalt! — kiáltott valaki. 

— Cenzorhoz nem megyünk — 
feleltem —; nem ismerünk többé 
semmi cenzort, el egyenesen a nyom- 
dába! 


. sal 


Landerer nyomdája legközelebb 
volt hozzánk, odamentünk. Jókait, 
Vasvárit, Vidácsot és engem nevez- 
tek ki küldöttnek, hogy a sajtót le- 
foglaljuk. Mi megtettük azt a nép 
nevében, s a tizenkét pontot és a nem- 
zeti dalt rögtön nyomni kezdték. 
Ezalatt kinn lelkesítő beszédeket tar- 
tottak Egresi Gábor, Degré, Vas- 
vári, Jókai stb. Délfelé elkészültek a 
nyomtatványok s ezrenként osztat- 
tak szét a nép között, mely azokat 
részeg örömmel kapkodta. Délután 
három órára gyűlést hirdettünk a 
múzeum terére s a sokaság eloszlott. 

A szakadó eső dacára mintegy 
10000 ember gyűlt a múzeum elé, 
honnan közhatározat szerint a vá- 
rosházához mentünk, hogy a tizen- 
két pontot magokénak vallják a pol- 
gárok is, és velünk egyesüljenek. A 
tanácsterem megnyílt, s megtelt nép- 
pel először. Rövid tanácskozás után 
a polgárság nevében aláírta a pol- 
gármester a tizenkét pontot, s az 
alant álló sokaságnak az ablakból 
lemutatta. Óriási kitörése a lelkese- 
désnek! 

. . Egyszerre az a hír szárnyal, 
hogy katonaság jön... körülnéz- 
tem, hogy az arcokat vizsgáljam. . . , 
egyetlenegy ijedt arcot sem láttam . . . 


— Budára, Budára!... a helytar- 
tótanácshoz!... — nyittassuk meg 
Stancsics börtönét! . . . Budára ! 


Ezek voltak a nép leginkább és 
legtöbbször hallható kiáltásai. Végre 
választmány neveztetett ki Budára 
menendő... A választmány tagjai: 
Egresi Sámuel, Gyurkovics Máté, 
Irányi Dániel, Irinyi József, Kacs- 
kovics Lajos, Klauzál Gábor, Mol- 
nár György, Nyári Pál, Petőfi Sán- 
dor, Rottenbiller Leopold Staffen- 
berger István, Tót Gáspár, Vasvári 
Pál." 


A tanács 
sápadt vala 


, A választmány legalább húszezer 
ember kíséretében fölment Budára 
a helytartótanácshoz, és előadta 
kívánatait. A nagyméltóságú hely- 
tartótanács sápadt vala és reszketni 
méltóztatott, és ötpercnyi tanácsko- 
zás után mindenbe beleegyezett. A 
katonaságnak kiadatott a tétlenség 
iránt a rendelet, a cenzúra eltörölte- 


tett, Stancsics börtönajtaja megnyílt. 
A rab írót diadallal hozta át a tömén- 
telen sokaság Pestre. 

Ez volt március 15-e. Eredményei 
olyanok, melyek e napot örökre ne- 
vezetessé teszik a magyar történet- 
ben... kezdetnek nagyszerű, dicső. 


Nehezebb a gyermeknek az első 
lépést megtennie, mint mérföldeket 
gyalogolni" a meglett embernek." 

— De azén apukám mondta, hogy 
a 48-as forradalom és szabadságharc 
elbukott. Igen, így mondta, még gon- 
dolkoztam is, vajon miben bukha- 
tott el — törte meg a rövid csendet 
Bali Csabi. 

— Az árulás és az idegen túlerő 
rettentő kövében. Azt a követ sem 
átlépni, sem kikerülni nem lehetett. 
Pedig a forradalom és a magyar sza- 
badság hívei mindent megpróbáltak. 
Petőfi Sándor maga is fegyverrel 
küzdött a nemzet szabadságáért. A 
segesvári csatában esett el csaknem 
félezer névtelen hőssel együtt 1849. 
július 31-én. 

— Az unokatestvérem történelem- 


könyvében 1848-nál Kossuth és 
Görgey neve is szerepelt — szólt 
Szakács Laci. 


— Igen. Az ő nevüket is számon- 
tartja a történelem. Sőt, tetteik érté- 
két is mérlegre teszi. Megtanuljuk 
majd az iskolában. 


Szobrok 


napsütésben 


— Most pedig, ha akarjátok, sétál- 
junk egyet. Menjünk el a Magyar 
Nemzeti Múzeum parkjába. 

— Gyerünk — egyezett bele a tár- 


saság, de semmi üdvrivalgás, mint 
máskor, ha kiszabadulhatunk a falak 
közül. 

Csak nem riasztja őket a márciusi 
szél? Hiszen egyébként remek az 
idő. 

— Kár, hogy nem esik az eső — 
felelt ki nem mondott kérdésemre 
Ördög Ildi, akit a többiek kissé érzel- 
gősnek, ők úgy mondták, túl roman- 
tikusnak tartanak. Ám ezúttal nem 
hurrogta le senki. Ildi és a többiek 
ugyanazt gondolták: 


— Jó lenne bőrig ázni, és arcunkba 
csapkodó esőben, gyalog tenni megaz 
utat a múzeumkertbe, aztán meg át, 
Budára. Jó lenne a fák közt álló szo- 
boralakok helyett az élő hősökkel 
találkozni. . . 

De most 132 esztendővel öregebb 
a föld, mi tízen még csak gyerekek 
vagyunk, egyetlen felhő sincs az 
égen és soká, soká leszünk még ifjak. 
Március 15-ig majdnem egy egész 
hétnek kell eltelnie. Szerencsére ma 
is szerda van, és tudjuk, hogy szob- 
rokon kívül találunk majd a múzeum- 
kertben egy nevezetes fát. Egy juhar- 
csemetét, amely az úttörőmozgalom 
25. születésnapján került földbe. 
Akik a forradalmi hagyományok 
tiszteletére ültették, még élnek, sőt 
ifjak. Mai, márciusi fiatalok. Alig 
néhány esztendeje a budapesti, So- 
mogyi Béla úti iskola diákjai vol- 
tak. 

Máris Mária őrsvezető 


Táncsicsot a tömeg 
diadalmenetben kíséri Pestre 


KÁNTOR ZSUZSA 


HÁARMASFOGAT 


Manapság nem látni olyat. Csak képen. 
Moziban. Vagy fogatversenyeken. Három pa- 
ripa egy kocsi előtt. Együtt futnak. Hármas- 
fogat. 

— De bizony, hogy látni — mondja az 
osztályfőnökünk —, nézzétek csak a Pirót, 
meg két Zsuzsit; ők is mindig együtt vannak, 
ha esik, ha fúj! 

Hát ez igaz. Jóban vagyunk. Hosszú Zsu, 
Dagi Zsu meg én. Együtt járunk haza. Uszni 
is együtt, pingpongozni is. Megbeszéljük a 
világ meg az osztályunk dolgait. Mert min- 
dig történik valami. 

Múltkorában éppen velünk. Meg is ijed- 
tem, hogy lesz. Ezután mindig külön futunk, 
ha esik, ha fúj? 

Vagy három hétig úgy baktattunk. Ma- 
gunkban. : 

Nem rajtam múlt. Dagi hívott is: gyere 


már, mi lesz? És a Hosszú Zsu szólt: most 
miért nem jössz? Veled semmi bajom! 

Annál inkább nekem — velük. Összevesz- 
tek. Most melyiket válasszam, melyiknek ad- 
jak igazat? Egyiknek sem. Mert egyiknek 
sincs. Egy vacak töltőtoll a hibás. 

Hosszú Zsu írta vele az órán a felmérést, és 
akkor Dagi: add már kölcsön, csak egy percre, 
na, éppen, hogy a nevemet lefirkantsam. 

— Én nem, ezt nem, hagyj békén, hiába 
ugrálsz, úgysem adom! 

Dagi Zsu hamar dühbegurul és eljár a keze. 
A Hosszú előtt meg mindjárt vörösbe borul 
a világ és küldi vissza légipostán a pofont. 

Több szó nem esett köztük. 

Fújt a szél, havas eső esett. Esik-fúj. A fel- 
mérés mindhármunknak pocsékul sikerült. 

Este felszaladt hozzám Dagi Zsu: egy perc- 
re kértem azt a tollat, érted, épp csak egy 


Szőnyei György rajzai 

percre, kipróbálni, ő meg: hogy képzeled! 
Márkás toll! Láttad volna, hogy felfújta ma- 
gát! 

— Vele beszéld meg ezt a dolgot — mon- 
dom —, ne énvelem. 

— Én vele többet semmit, soha! 


Másnap a Hosszú Zsu jött: ördög vigye azt 
a tollat, a mamáé, nem is az enyém. Bevágtam 
a táskámba, kölcsön vettem egy napra, csak 
azért, hogy szép legyen az a dolgozat. Szép 
se lett, jó se lett, ránézni is rossz volt. Elron- 
tottam. Még az kell, hogy ezt a tollat is. . . 
visszalopom, amilyen gyorsan lehet. De a 
Dagi az egészből semmit sem értett, csak nyúz, 
ráncigál: add ide! Dühös voltam, megérted? 

— Mondd el ezt inkább neki; miért nekem 
magyarázod? 

Külön jártunk haza. Úszni is. Pingpongoz- 
ni sehogy. Szél fújt. Esett az eső. Rosszul 
bírom az ilyen időt. Együtt más. De így — 
csak vánszorgott, egyik nap a másik után. Mi 
is. Külön. Egymásra se nézett a két Zsu, min- 
denkire, csak egymásra nem; ha véletlenül 
mégis, akkor gyorsan elkapták a pillantásu- 
kat. Úgy buzgólkodtak a haragtartásban, 
hogy látszott, már torkig vannak vele. Jól 
van, gondoltam, ha nem bírtok lépni magatok, 
lépek én. A névnapjukra vettem két szelet 
csokit és írtam nyomtatott betűkkel két egy- 
forma cédulát: BÉKÜLJÜNK KI. JÓ NÉV - 
NAPOT, ZSU. 

Első óra előtt padjukba csempésztem a pos- 
tájukat. 

Óra után már együtt álltak a folyosó abla- 
kában, éppen uzsonnát cseréltek, vihorásztak, 
mikor odaléptem hozzájuk: 

— Jé, nahát; kibékültetek? 

— Elfelejtetted, hogy névnapunk van? 

— Nahát, ez nem szép tőled, Piró! 

— Igazis, mondom, gratulálok. 

Azóta megint együtt járunk haza. Nem sie- 
tünk, megállunk egymás kapujában, letesszük 
a táskákat, megbeszéljük a világ meg az osztály 
dolgait. A két Zsu néha összenevet, egymásra 
hunyorítanak: azért nem szép, hogy elfelej- 
tette a névnapunkat idén a Piró. 


Tudják, hogy nem felejtettem el? Hogy 
sőt, és pláne... Lehet, hogy nem. És lehet, 
hogy igen. De erről egyikünk se beszél. Így 
jo 

Mostanában is elég pocsék az idő, de nem 
érdekes. Újra együtt a Hármasfogat. Észre 
se vesszük, ha esik, ha fúj. 


. a lomha Marosba csengye siet. 
Zeng a csatorna 3 


Ápril va 
MARCIUS 


A nap tüze, látod, 

a fürge diákot 

a hegyre kicsalta: a csúcsra 
kiállt. 

Csengve, nevetve 

kibuggyan a kedve 

s egy ős evoét a fénybe kiált. 


Régi, kiszáradt 

tó vize árad, 

néma kutakban a víz kibuzog. 
Zeng a picinyke 

szénfejü cinke 

víg dithyrambusa: daktilusok. 


Selymit a barka 

már kitakarta, 

sárga virágját bontja a som. 
Fut, fut az áram 

a déli sugárban 

s hökken a hó a hideg havason. 


Barna patakja 
napra kacagva 


zeng a hegy orma 


zeng, ugye zeng, 14 
a szived? 7 


Osvát Erzsébet 


Keszeg, a szódás 


Talán nyiszlett alakja miatt ragadt rá ez a 
név, ma már nem emlékszem, hiszen régen 
ismertem meg, gyermekkoromban. De nem 
haragudott, ha így szólítottuk, mert úgy ösz- 
szenőtt ezzel a névvel, mint a fülével. Igazi 
nevét nem tudtuk, nem is kutattuk. A mi szá- 
munkta Keszeg volt és az is maradt. 

Csupa-csont csacsija-húzta szekerén zörög- 
tek a kék és fehér átlátszó szódásüvegek, 
jelezve a friss szódavíz érkezését. S ha nem 
figyeltek fel a lakók a házuk előtt eldöcögő 
csacsifogatta, Keszeg elnyújtott , Szó-ó-da" 
hangjáta biztosan előbújtak a törzsvevői. Aki 
több üveggel vett nála, annak még segített 
is bevinni a lakásába. Néha előfordult, hogy 
megszánták viseltes öltözékéétt és itt-ott adtak 
is neki egy-egy ócska ruhadarabot. Ám ami- 
kor legközelebb újra csak a régi retyerutyá- 
jában látták, legyintettek az emberek: ennek 
sem érdemes semmit sem adni, hiszen elissza. 

Ebben bizony sok igazság volt. Keszeg a 
szódavizet, amit átult, nem állhatta, de a bort 
annál inkább kedvelte. Napi bevétele, no 
meg a ruhanemű, amit hébe-hóba kapott, 
lefolyt a torkán. Részegen mégsem látták és 
nem is kötözködött senkivel. Így aztán meg- 
szokták Keszeget olyannak, amilyen, s már 
hiányzott rekedt hangja, ha olykor elmaradt. 


Lakott a városunkban, ahol Keszeg élt, egy 
furfangos, aranyszívű szabómester. Bár tudta, 
hogy Keszeg mindenét elissza, mégsem érte 
be csak fejcsóválással, amikor Keszeg ron- 
gyos nadrágját megpillantotta. 

Egyik nap, amikor a műhelye előtt haladt 
el a csacsifogat, kikiáltott Keszegnek: 

— Hé komám, gyere csak be egy perc- 
re! 

— Hallod-e, Keszeg, nyakunkon az új esz- 
tendő, csak nem fogadhatod ilyen topron- 
gyosan. Van itt nekem egy maradék szöve- 
tem, éppen kifutja neked egy nadrágra. Tüs- 
tént mértéket veszek rólad, holnapután pró- 
bálhatod, az ünnepre készen is lesz. 

Feltagyogott Keszeg arca, nem győzött 
hálálkodni a szabómesternek. Örült a szabó- 
mester is, de egyik is másért örült, no meg a 
másik is. 

Tudta a szabómester, mit forgat Keszeg a 
fejében, mért hálálkodik annyira. De nem 
szólt egy árva szót sem, csak titokzatosan 
mosolygott a bajusza alatt. 

Megvolt a nadrágpróba. Keszeg dúdolva 
távozott a szabóműhelyből. A szabómester is 
igen kacskaringós kedvében volt. Mindket- 
tőjüknek — úgy gondolták — jó oka volt a 
vidámságta. 

Ünnep előtt két nappal elkészült Keszeg 
új nadrágja. 

— Próbáld még fel készen is — mondta 
neki a szabómester, hadd látom, nincs-e 
valami hiba rajta. 

Amíg Keszeg vetkőzött, a mester összesú- 
gott az inasával. 


Próbálja Keszeg a szép új nadrágot. A sza- 


bómester ide-oda forgatja Keszeget, úgy tesz, 


mintha igazítana rajta valamit. Egyszet csak 
besurran a próbafülkébe a kisinas és — se 
szó, se beszéd, felnyalábolja Keszeg régi ton- 
gyos nadrágját, uccu, kiszalad vele és — 
zsupsz! — a kályhába hajítja. 

A lángok menten belekaptak és mire fel- 
ocsúdott Keszeg — volt tégi nadrág — nincs 
régi nadrág. 

Keszeg kénytelen volt új nadrágjában 
távozni. El sem köszönt és ugyancsak dühö- 
sen csapta be maga után az ajtót. Mi, gyere- 
kek, megbámultuk az új nadrágjában, mint- 
ha egészen más Keszeg lett volna. 

Keszeg hordta az új nadrágot, mást mit is 
tehetett!? De messziről elkerülte a csalafinta 
szabómestett, aki így túljárt az eszén. 


—— tört a cserépkalap. 


Öregapám 
meséi 


— Volt egy király, az sosem 
. ehetett pogácsát. 
— Király volt, mégse ehetett? 
— Mégse. A zsírosfazekat el- 
húzták a tulajdon agarai, a te- 
jesköcsögöt eltörték a király- 
né macskái, a liszteszsákot ki- 
rágták a kapitány egerei. 
.  — Hát milyen király volt 
az?! 
— Olyan király, aki sosem 
ehetett pogácsát. 


Volt egy fazekas. Ez a faze- 
kas igen elunta, hogy neki 
mindig köcsögöket, tálakat 
kell csinálni, elunta, csináltegy 


új cserépkalapot. Pávatollat tű- 


. — zött bele, abban parádézott a 
. — bálban. 
f — Aztán. 

— Aztán addig táncolt, el- 


enis ONES Vida Győző rajzai 


Hogy repül 
az ember? 


— Azt álmodtam, kismacs- 
ka vagyok. Csíkos. Kupán vág- 
tak, mehettem föld alá. 

— Igyekezz elfelejteni — 
mondta öreganyám —, ál- 
modsz te különbeket is. Öreg- 
anyámnak igaza volt, tegnap 
is tulipán-erdőben jártam. Az- 
előtt repültem. 

Úgy repül az ember, hogy 
felemelkedik, szétnéz a ház- 
tetőkön, belenéz a kémények- 
be. A mi kéményünkbe nem 
lehet belenézni, fészek van 
rajta. Sosem hittem volna, 
hogy a gólyatojás egyik piros, 
másik sárga, harmadik fekete. 


A lepkéknek királyuk van 
meg királynéjuk. A lepkék 
bitodalma itt lehet a közelben. 

Öregapám azt mondja, a fo- 
lyónál, öreganyám azt, a ker- 
tünk végiben. 

Más baj is van: 

Öregapám azt mondja, a 
lepke virág, csak tud repülni. 

Kérdem öreganyámat: 

— Virág-e a lepke? 

Öreganyám kezéből kiesik 
a varrni való vászon, ümmög, 
aztán azt mondja: 

— Bajosan virág. 

— Akkor micsoda? 

— Lepke. 


Balogh Béni 

Petőfi Sándor — Orlay Petrics Soma festménye 


A szűk utcában a vadul 
nyargaló szél felkavarta a ha- 
vat. Korán alkonyodott, s a 
kis ablakra szürke fátylat vont 
a homály. Meg kellett gyúj- 
tani a lámpást. 

Vékony, barna férfi állt fel 


10 


S 


az asztaltól, de miután a sár- 
ga, libegő fény betöltötte a 
szobát, újból kezébe vette a 
lúdtollat. 

— Vajon, hol is láthat- 
tam — töprengett. — Var- 
sányban, Majoson, Tetétle- 


nen vagy Kocséron? Annyi 
rozoga csárdát láttam már 
életemben. Legtöbbet a ho- 
mokbuckás világban. És olyan 
egyforma volt valahány. 

Aztán a toll ismét sercegni 
kezdett, és a cím alá szép ke- 
rekded betűkkel indult a hí- 
res strófa: 


,, Kivül-belül szomorú 
csárda ez 
A Kutyakaparó, 
Ehen-szomjan szokott itt 
maradni 
A jámbor utazó, 
Mert eledelt nem kap, és 
hogyha csak 
Rápillant borára, 
Megátkozza Noét, hogy 
szőlőt is 
Vett be a bárkába." 


— Ó, homoki karcosok! 
merengett el a költő. — Jó 
apámis mérte sok-sok pórnak. 
De az ő kocsmája különb volt 
ezeknél. 

Aztán a gyöngybetűk nyo- 
mán megelevenedik a kopott 
csárda belseje, és a két külö- 
nös lakó: csaplár és a csap- 
lárné. 

— Az egyik csárdában, tán 
épp a kocsériban, az öreg- 
asszony nagyon emlegette a 
betyárokat — töprengett. 


, Ő sem igen beszél, s ha 
szól, száját 

Szidalomra nyitja, 

Hogy a vármegye a 
betyárokat 

Már mind kipusztítja ; 

Még a világ ezeké volt, 

Ha nem csordult, cseppent, 

De ezek híjával a kereset 

Egészen megcsökkent. —" 


Hallja a szót a költő, s ismét 
maga előtt látja a kócos hajú 
asszonyt, aki éveit tekintve 
nem volna ugyan öreg, de a 
sors alaposan megtépázta. 

— Bizony, deák uram, 
avagy miféle kigyelmed — 
mondotta többek között. — 


Ne 


Vót itt bizony vendég elég, 
jövő-menő pusztai ember bő- 
viben. Es persze a betyár. 
Gavallér vót valahány. Nem 
sajnálta a tallért, ha vót. Ol- 
tem én nekik tyúkot, libát, ka- 
csát. Tojást is sütöttem, kol- 
básszal, szalonnával. Gyak- 
ran nótáztak is, szólt a furu- 
lya, a duda, no meg a citera! 

És rezes hangon énekelni 
kezdte : 


, Kutyakaparási csárda 

Pandurral van környül 
állva. 

Azé van a" környül állva 

Betyár mulat a 
csárdába..." 


— A pandúrok is jártak 
ide? — kérdezte a költő. 
, — Persze, hogy gyüttek! 
Egesse meg a tűz őket! Ám 
ritkán csípték el a szegényle- 
gényeket. Tudja lelkem, deák 
uram, itt a kármentő pultja 
alatt vót a kijárat. Szóval egy 
titkos ajtó. Valaki jelt adott 
kintről, mert ugye vót valaki 
mindég odaki. Osztán a be- 
tyárok, usgyéfóré kimentek. 
A lovak meg a föld alatti ál- 
lásban várakoztak. Még jó 
apám, nyugodjon, eszelte ki, 
és készítette el a nagy güdröt. 
Ennek a környékit aztán beül- 
tette jegenyékkel. Valóságos 
kis erdő volt az. Osztán azok- 
nak a fáihoz kötözték a lovai- 
kat a betyárok. No, mikor 
kiszaladtak a titkos ajtón az 
ivóból eloldották a lovakat, 
és a jegenyék közt elvágtat- 
tak! Bottal üthették a pandú- 
rok a nyomukat. Másnap 
aztán újra visszagyüttek a 
betyárok. Még vidámabbak, 
még kutyábban lettek. Hi- 
szen a Kutyakaparóban vó- 
tak — és nevetett a néne vi- 
dáman, boldogan. 

Aztán megint csak elko- 
morodott az arca. 

— Nincs már betyár, meg- 
szűnt a jóvilág — és kö- 


rülmutatott aszott, vén kezé- 
vel. 

. . . Ekkor, igen ekkor — 
emlékszik vissza a költő. — 
Bejött egy kuvasz. 

De rögvest ki is zavarta a 
vén csapláros a ház végére. 

A rozoga ajtó nyitva ma- 
radt. Bágyadt őszi napfény 
aranyozta be a környékbeli 
homokbuckákat. Es ekkor 
messziről, valamelyik távoli 
falu harangjának elhaló sza- 
va lopakodott be a kihalt 
ivóba. Aztán újra sercegett a 
toll. Szántotta a papirost. 
Már egészen sötét volt a pes- 
ti utca, amikor a költő, Petőfi 
Sándor, 1847 egyik januári 
napján befejezte a , Kutyaka- 
paró" című versét. 

Maga elé nézett, s hosszan 
elgondolkodott. 

De hirtelen nyílott az ajtó. 
Karcsú, barna asszonyka je- 
lent meg a gyenge fényű szo- 
bában. 

— Sándorkám, lelkem, ha 
nem zavarlak — kezdte, halk 
kedves hangon. — Kész a 
Vacsora! 

Ó, Kedvesem! — állt fel a 
barna poéta. — Soha jobb- 
kor. Már csaknem éhen vesz- 
tem a Kutyakaparóban. 

Júlia, a hitves nagyot né- 
zett. Nem értette. Ekkor Pe- 
tőfi az árkus papírra muta- 
tott. 

— Én bizony a Kutyaka- 
paró csárda vendége voltam 
most versben. Egykoron pe- 
dig a valóságban. De nem 
dicsekedhetek bő traktálással 
— és nevetett. 

— Olvasd fel e verset, ked- 
ves — szólt csillogó szemek- 
kel Júlia. 

— Szívesen — bólintott Pe- 
tőfi, aztán a költő és hitvese 
együtt nevetett, szomorkodott 
a homokbuckák között vala- 
hol megbúvó , Kutyakaparó- 
ban." 


Madár János 
Jönmelk 
a hál 


Előttünk csend. 
Készül a hajnal. 
Jönnek a fák 

kibontott hajjal. 


Add a kezed. 
Már virrad az ég. 
Szemünkben a 
messzi fényesség. 


Fecske Csaba 
Kovedul 


Amikor egyedül vagyok, 
magam vagyok: 
magamnak szólok, 
magamnak hallgatok. 
Magamnak bizony, 
egyesegyedül 
Hogy halljam miről 
beszélek, 
fejemen azért van a fül, 
s azért a fejem, hogy 
tudjam: miről hallgatok 
Amikor egyedül vagyok, 
amikor magam vagyok 
senki se mondja: így, 
senki se mondja: úgy, 
senki se mondja: 
ugyan már Jancsika, 
ne hazudj! 
Amikor egyedül vagyok, 
amikor magam vagyok, " 
kivétel nélkül mindig 
magamra hallgatok, 
mindenben egyetértek 
magammal , 
amikor egyedül vagyok 
itthon 
magammal 


A névadóval 


találkoztam 


Azt tartják, hogy Bajára hamarabb érkezik a tavasz. 
A szépséges Sugovica vize felől lágyan beszélget a szellő. 
Petőfi-sziget a neve annak a helynek, ahonnan a várost 
nézem — s ahová a gyerekeket várom. Mögöttem sátorra 
emlékeztető vidám-szép épület: a gyermekek nemzet- 
közi évében épült úttörőház. 

Behunyom a szemem. Hagyom, hadd simogasson a 
szellő, és süssön a nap. Nehezül a pillám. Kicsit talán el 
is bóbiskolok. Váratlanul megszólal mellettem valaki. 
Nagyhajú, vidámszemű idős férfi telepszik a padra. Úgy tű- 
nik, láttam már valahol. . . ismerős. Vagy mégis álmodom? 

— Látta a Béke teret? — mutat a város felé. — A ba- 
jaiak szívesen hasonlítják az itáliai Velence Szent Márk te- 
réhez. Kedves nékem Itália. Érthető, hiszen az őseim olasz 
kőfaragók voltak, Boccani volt a nevük. Aztán Magyar- 
országon Bokányira változott. . . No, ne csodálkoz- 
zék! A nevem viselő úttörőház előtt ülünk. Természetes, 
hogy fogom magam, és ellátogatok ide! 

Érdekes, most már én is természetesnek tartom, hogy 
itt, Baján Bokányi Dezsővel találkozom. 

— Pesten születtem, de Bajához ezernyi szál fűz. Pél- 
dául a Szentháromság szobor a Béke téren! Apám, Boká- 
nyi Mihály faragta a prófétákat. Szegény, harmincnégy 
esztendősen a kőfaragók betegségében, tüdőbajban halt 
meg. Biztosítás? Betegellátás? Orvos? Szanatórium? Csak 
annak jutott, akinek volt rá pénze. De honnan lett volna 
annyi egy kőfaragó zsebében? Hogy mi lesz anyámmal és 
velem, arra bizony senkinek sem volt gondja! Még szeren- 
cse, hogy Kegyella Mihály a pesti gőzmalom munkása 
feleségül kérte anyámat és megszeretett engem is. Csen- 
desszavú, istenes ember volt. Arról álmodott, hogy papot 
nevel belőlem. Még gimnáziumba is járatott! Nem ő tehe- 
tett arról, hogy nem végeztem be a tanulmányaimat. 
Az úri gyerekek kinéztek. Én meg büszke voltam. Úgy 
gondoltam, jobb, ha apám útján megyek én is. Kőfaragó 
akartam lenni. 

Munkánk akadt bőven. Sengernek, a vállalkozónak 
több műhelye volt. A napi tíz és fél órás munkaidő már 
nagy eredménynek számított. 

Lágy bariton hangon énekelni kezd: 

— Sápadt vagyok, mint a nyárfa levele, 
Megsápított a mesterem kenyere. 
lcce kávé, darab kenyér jár a számomra, 
Jaj istenem, de el vagyok átkozva. 

— Akár hiszi, akár nem, még újságíró is voltam! A 
Kőfaragó és építőmunkások szaklapjáé, majd a Népsza- 
váé! Dolgoztam az Országház csúcsívein, csipkés díszein. 
Aztán íróasztal mellé parancsolt a párt. Táppénzkifizetés- 
sel, halotti segélyekkel, balesetekkel foglalkoztam. Meg- 
döbbentem: hiszen minden szám és adat mögött egy 
család, egy ember állott! Akkoriban a munkások között 
sokan 23—30 évet éltek meg csupán. Sokat tapasztal- 
tam, s ennek a munkámnak 1919-ben, a Tanácsköztársaság 
kikiáltása után láttam nagy hasznát. 1919. március 30-i 
keltezéssel már meg is jelent az a rendelet, melyet a nép- 
biztosok tanácsa elé terjesztettem. Ez kimondta, hogy a 
betegbiztosítás mindenkinek jár, aki bérért, fizetésért 
dolgozik. Munkaügyi népbiztos lettem. Később meg a 
Vörös Hadsereg egyik parancsnoka. . . 

Eszembe jut valami, amit olvastam róla. 

— Évtizedeken át szónokként ismerték. Azt mondo- 
gatták, Petőfi Sándor lehetett ilyen. Sokak szerint még 
Kossuth Lajos sem beszél annyira szívhezszólóan, mégis 
tényekkel érvelve, mint Bokányi Dezső. Csengő, érces, 
szép hangjáróla régi újságok mindig külön megemlékeztek. 

Mosolyog. 

— Szó, ami szó, szerettek. Szívesen beszéltem az embe- 
reknek. Egy-egy szónoklatra felkészültem. Soha sem ol- 
vastam a beszédem, mert az élő szónak meggyőzőbb az 
ereje. 1919 május elsejét egy katonai alakulatnál töltve 
beszéltem nekik. Majdnem a vállukra emeltek, amikor 
azt mondtam, hogy ez az a harc, amiért érdemes min- 
dent feláldozni, mert a dolgozók országát, a magunk hatal- 
mát védjük a burzsoá hatalmakkal szemben! 

— Hát az aszódi kőfaragás? 

— Nem volt nagy ügy, inkább mulatságos. Aszódon 
a kőfaragók abbahagyták a munkát. Kevesellték az osz- 
lopfejek kifaragására megállapított darabbért. Megláto- 
gattam őket. Mint népbiztos és hadseregparancsnok mun- 


kához láttam. És a megállapítottnál rövidebb idő alatt fa- 
ragtam ki az oszlopfejeket ! Éljeneztek — és restelkedtek. 

— Hogy jutott idő még erre is? 

— Akkor, a dicsőséges 133 nap alatt nem sokat voltam 
otthon. A feleségem meg is kérdezte: tulajdonképpen hol 
lakom, mert mindenütt vagyok, csak otthon nem. Azt 
válaszoltam, az egész ország az én otthonom. Különben 
magas beosztásom ide, amoda, ugyanúgy éltünk és bizony 
néha koplaltunk, mint a többi proli. A feleségem azzal 
vigasztaltam, hogy ki hallott arról, hogy egy miniszter 
Magyarországon nélkülözött volna? De a népbiztos az 
állam szolgája és azt eszik, amit a nép. A húst, tejet, gyü- 
mölcsöt a kórházaknak utaltattam ki. A gyárakban is ki- 
elégítő volt az étkeztetés. De nem lehetett olyan kevés 
a kevés, hogy a gyerekeknek ne jusson sütemény, vagy 
cukorka egy-egy vidám ünnepségen. 

— Még arra is volt ideje, hogy ifjúmunkásokkal foglal- 
kozzék! 

— A fiatalság a jövő. Természetesnek tartottam, hogy 
az ifjúmunkások országos gyűlésén részt vegyek. Ahogy 
végigtekintettem soraikon, a magam fiatalsága jutott 
eszembe. Tizenkilenc éves voltam, amikor először szól- 
tam a munkásokhoz. Elmondtam, hogy nem volt könnyű 
út, amíg a munkás önképzőkörökből szakszervezetek let- 
tek, amíg az igen tisztelt segéd uramtól az elvtársig jutot- 
tunk. Az akadályokat a felnőtt munkások lerombolták, 
az ifjúmunkásokra az építés vár, s alkotni nehezebb. . . 
Hát így történt. Aztán a Tanácsköztársaság leverése után 
1920-ban halálra ítélt a reakciós, fehérterror bírósága. 
Azt írták az ítéletre, hogy , kegyelemre nem méltó". 

Sóhajt. A szava elcsendesedik. 

— Még mostis nehéz arról beszélnem, ami a kislányom- 
mal történt. Emma a felsőbb leányiskola második osztá- 
lyába járt már. Az ítélethozatal utáni szombaton azt mond- 
ta az osztályfőnöke, hogy a vasárnapi közös templom- 
látogatásra szépen öltözzék fel. Bizonyítványosztás ideje 
volt, azt gondolta szegénykém, jutalmat kap, kitüntetik. 
Az egész iskola az iskola udvarán sorakozott. Őt kiállí- 
tották a sorok elé. Az iskola papja magasra tartott kereszt- 
tel a kezében azt mennydörögte az én kislányomnak, hogy 
a halálra ítélt kommunista bűnöző leánya kitiltatik az 
iskolából. Azt is mondta, hogy legyen átkozott! Hiába 
próbálta máshová íratni a feleségem, a kitiltás Magyar- 


ország valamennyi iskolájára érvényes volt. Később a 
Szovjetunió sokadmagammal kiszabadított börtönöm- 
ből. Minden kommunistáért hat fogoly fehér tisztet adott 
vissza a szovjet kormány. Kis családom Moszkvában tele- 
pedett le. Emma odakint főiskolát végzett. Én a munka- 
ügyi népbiztosságra kerültem. Szorgalmasan tanultam 
oroszul. A Sarló és kalapács nevű magyar pártlapot is 
szerkesztettem. De jutott időm a moszkvai rádió magyar- 
nyelvű adásaiban is szólni az itthoniakhoz. Egyik emig- 
ráns pedagógus költőnk, Szatmári-Szatyi Sándor elvtárs, 
akit onnan ismernek a magyar úttörők, hogy a legelső út- 
törő indulót ő írta, ezt a dalt szerezte rólam: 
— Bokányinak öblös még a hangja, 

pesti proli a rádión hallja. 

Kalapjának nagy a karimája, 

pesti proli arról ismer rája. . . 

— Valóban, Bokányi Dezsőt nem felejtette el Magyar- 
ország! Akik személyesen ismerték, szerették. Akik 
azóta felnőttek, tanultak róla és a mai gyerekek, akiknek 
történelem az élete, ugyancsak példaként tartják... úgy 
gondolom, most találkozhatnak majd személyesen is, 
hiszen idevárok jó néhány kisdobost a szép úttörőházba. . . 
Hogy örülnek majd!. . . 

Halk léptek. 

Valaki tapintatosan krákog. 

Úgy látszik, erős a levegő, és elnyomott az álom? Körü- 
löttem kisdobospajtásaim. 

Bokányi... Hová lett Bokányi? Mintha a díszbokrok 
közt lebbenne bő kabátja és széleskarimájú kalapja a 
tavaszi párák mögül előbukkanna. . . 

Vajon miről mesélnének néki mai életünkről ezek a 
gyerekek? 

Bencze Robi a Jelky András úttörőcsapat negyedikese 
a városi úttörőparlamentről szólna, s mindjárt elmagya- 
rázná, milyen jó dolog ez! Szót kapott ő is, kisdobos lété- 
re, és elmondta még több szakkör kellene az úttörő- 
házba meg az iskolába, mert őket, kisdobosokat minden 
érdekli, mindent meg szeretnének ismerni. Elmondta azt 
is, milyen fontos ember az őrsvezető, mennyire függ tőle, 
vajon igazi barátokká alakulnak az őrsi tagok? És saját 
terveiről is szólna, arról, hogy munkás lesz, mozdonyve- 
zető. Olyan, aki villanymeghajtású mozdonyt vezet, fehér 
köpenyben, akinek a munkája messze más, mint a régi, 
szenes kazánú, kormos mozdonyvezetőké. Fehérvári And- 
rea a Kállai Éva általánosból arról szólna, hogy tanító 
néni lesz. Ha tőle függne, mindenkinek a kabátján kicsiny 
jelvény figyelmeztetne. Ez a jelvény a Napsugár őrsé és 
nevető napocska. Arra int, hogy nevetve, vidáman min- 
den sokkal könnyebb! Fenyves Jutka a Rákóczi iskolából 
nagyon sajnálja utcájuk szép gesztenyefáit. Ezeket kivág- 
ták az út szélesítésekor. Igaz, most ültettek már újakat. 
Elhatározták, gondozzák ezeket a fácskákat, és virágot 
ültetnek köréjük. Virágok, játék, zene, ének szeretete. 
A jó könyvek, az úttörőház meseszobája, ahová mese- 
papucsban lép az ember, ahol a szőnyeg olyan, hogy azt 
várja az ember, menten felemelkedik. A szép szeretete, 
megbecsülése, munka és napsugár az élethez tartozik. . . 

A Sugovica vize lágyan csobban. 

Úgy tűnik, valaki csendesen, elégedetten mosolyog be 
az ablakon. . . 

Gyárfás Endre 


Mátyás király felmegy a márványlépcsőn, helyet fog- 
lal az aranyozott trónuson, elnyomja cigarettáját, lecsa- 
tolja kvarcóráját, és azt mondja: 

— Várjuk meg, amíg elhúz felettünk az a repülőgép, 
mert a saját hangomat sem hallom. 

Már biztosan kitaláltátok, hogy az iménti jelenetben 
minden valódi volt — a trónus, cigaretta, az óra, a repü- 
lőgép — csak éppen Mátyás király nem. , Őfelsége" 
szerepét színész játssza, mozdulatait, szavait színes film- 
szalagra rögzíti a felvevőgép. 

A tévéfilm címe: Apród voltam Mátyás udvarában. 
Az apród — tíz éves fiú — most érkezik a visegrádi 
palota csorgókútja elé. Nyakában fényképezőgép. A 
rendező — aki az előbb bizony rászólt volna a , királyra" 
hogy vegye le a kvarcóráját, tüntesse el a cigarettát, 
hiszen az igazi Mátyás nem ismerhette még ezeket a tár- 
gyakat —, nos, a szigorú rendező most nem figyelmez- 
teti az apródot, hogy fényképezőgép sem volt még öt- 
száz évvel ezelőtt. 

Hogy mindezt megértsétek, el kell mondanom röviden, 
miről szól a film. 

Mai gyerekek sétálnak tanárukkal a budai várban, 
aztán hajóra szállnak, és Visegrádra utaznak. Mátyás 

Máryás kírály-kvarójával. 


király egykori palotáját, az ő korából ránk maradt 
képeket, szobrokat, könyveket, fegyvereket nézegetik. 
Az egyik gyerek, Péter, szorgalmasan fényképezget. 
A visegrádi romok között egyszer csak fura dolgot 
pillant meg a gép keresőjében: Beátrix királyné mula- 
tozik a kút körül muzsikásai, udvarhölgyei és udvari 
bolondja társaságában. Mi ez? Varázslat vagy mi a 
szösz? Péternek töprengeni sincs ideje, máris ott találja 
magát az ötszáz esztendővel ezelőtti életben. A fényké- 
pezőgép persze nála marad, és aligha tudja megmagya- 
rázni Beátrixnak, mire való az a skatulya. 

A királyi pár összeveszett valamin, és Beátrix meg 
akarja békíteni Mátyást. Kapóra jön neki az új , apród". 
Így szól hozzá : 

— Fogd ezt a szajkót kalitkástul, keresd meg a 
királyt, add át neki, és mondd, hogy szeretném, ha meg- 
bocsájtana, amiért zsörtölődtem vele! És hívd meg a 
nevemben a ma esti táncmulatságra ! 

Péter elindul a szajkóval, amelyet a nép mátyásmadár- 
nak is nevez. Hamarosan kísérője akad — nem is neki, 
inkább a szajkónak — egy megtermett kandúrmacska 
személyében. A fiú mindenütt keresi a királyt. Egy 
folyosón megpillantja az arcát — de csupán kőbe farag- 


. áá 


va. Kiderül: a kőfaragó műhelybe tévedt. Tovább megy, 
és akivel találkozik, az már hús-vér figura. Fején korona, 
vállán palást, kezében jogar... Ám hirtelen bukfen- 
cet hány, és ugyebár ez a királyoknak nemigen szokása. 
Tiszteld bennem a komédiást, öcsém! — rikkant 
a férfiú, és elkéri a szajkót. Péter azonban nem adja: 
a királyhoz kell vinnie. 

Újabb tekintélyes alakra bukkan, aki az uralkodás 
művészetéről diktál bölcs szavakat egy íródeáknak. 
Ő lenne Mátyás? 

Nem, nem. Galeotto ő, a költő és történetíró. Megmu- 
tatja az apródnak a híres könyvtárat, a Corvinát, a kéz- 
zel írott kódexeket, és elárulja, hogy nemrég találták 
fel Európában a könyvnyomtatást. 


Nemhiába tudós ember Galeotto : azt tanácsolja, hogy 
menjenek a konyhára, kérjenek egy falat húst, és azzal 
térítsék el a macskát ama szándékától, hogy szajkót 
ebédeljen. 

Az Étekfogó előadja, milyen egyszerű, , szegényes? 
lesz a palotában a mai ebéd: 

— Sült páva, borjúhús meg zúza, 

Kappan, spináttal koszorúzva, 

fiatal liba, gyenge 

szalonnával tűzdelve, 

nyárson sült nyúlhús, paraj, 

tejszínes kakastaréj, 

tejfölös galamb, fácán, 

sült malac ezüsttálcán, 

gomba — tizenkét fajta —, 

káposzta, répa, hagyma, 

ráadás : tejes étek, 

s végül — hogy elverje éhed — 

gyümölcsök gyönyörű halma : 

szőlő meg körte meg alma. 

Ám aki mindenre csak fanyalog, 

annak még fügét is mutathatok. 


Az Étekfogó nem akar húst adni a macskának. Péter 
elképzeli, hogy a macska, ha egy kicsikét , nagyobbacs- 
ka" lenne, bizony megkergetné az irigyeket. Galeotto 
mondta, hogy Mátyás udvarában igazi oroszlánok is 
élnek... 

Már itt is az oroszlán! Az Étekfogó és a Kukta ijed- 
tében elhajítja a megrakott ezüsttálakat. Irtóztató, ám 
ugyanakkor mulatságos kergetőzés kezdődik... — s 
végül az oroszlán — volt — nincs — köddé válik. 

Annyi baj legyen! De az már nagy baj, hogy a szajkó 
is eltűnt a kalitkából. A macska után veti magát... 
és ekkor a mátyásmadár beröppen egy díszes terem 
ablakán. 

Péter beront a terembe, 

— A mátyást keresem. . . 
hova lett az a gézengúz! 


a mátyást! Csak tudnám, 


A jelenlévők megrökönyödnek. 


— Felségsértés — kiáltja egy udvaronc. — Gézengúz- 
nak nevezte a királyt. 

A terem közepén trónoló Mátyás király azonban tudja, 
miből eredhetett a félreértés. Megköszöni Péternek, 
hogy elhozta Beátrix ajándékát (ott röpdös a fejük 
körül), és ígéri: megbocsát a királynénak, elmegy az 
esti táncmulatságra. 

A különös kaland véget ér, és Péter hiába meséli osz- 
tálytársainak, hogy mi történt vele. Senki sem hiszi el. 
No, majd a fényképek bizonyítanak! Az előhívott képek 
azonban csak oszlopokat, szobrokat, épületrészeket 
mutatnak... csupa olyan dolgot, ami Mátyás király 
udvarából a mai kirándulók szemével is látható. 

Kereken egy hétig tart a félórás film forgatása. De 
ezt az egy hetet több hónapi munka előzi meg. Az író 
megírja a forgatókönyvet, s a szerkesztő megbeszéli vele, 
hogyan lehetne a film még fordulatosabb, még izgal- 
masabb, a rendező eldönti, hol és mikor készüljenek a 
felvételek, megtervezi a díszleteket, a jelmezeket, kivá- 
logatja a szereplőket... A gyártásvezető megszervezi 
a munkát, hogy minden úgy menjen, mint a karikacsa- 
pás: az autók a helyszínre vigyék a lámpákat, a kellé- 
keseket, a színészeket, mindenki megkapja a munkájáért 
járó fizetséget, és ne hiányozzék senki-semmi — még 
a szajkó, a macska, az oroszlán sem. 

A fővilágosító int: kigyulladnak az erős fényű lám- 
pák, az operatőr a gépbe néz, és hozzálát a filmezéshez. . . 

— Állj! Állj! Újra kell kezdeni — mondja a rendező. 
Mi történt? 

Hát csak az, hogy Mirci kandúr nem volt hajlandó 
azt csinálni, amit a forgatókönyv előírt számára. Körül- 
szaglászta ugyan a kalitkát, de azután nem követte 
Pétert és a szajkót. 

Hát az oroszlán? Hogyan kerül rá a filmre? Ő is ott 
ugrándozik a szereplők között? 

Ez kissé veszélyes lenne. Nem annyira az oroszlán- 
nak, mint inkább a szereplőknek. 

Egyik nap a forgatócsoport kivonul az Állatkertbe. 
Ugyanott állnak meg, ahol a többi látogató: vagyis az 
oroszlánkifutó korlátján kívül. Onnét filmezik az állatok 
, királyát", úgy, hogy a hátterét ne lehessen látni. 

A film vágásakor majd úgy állítják össze a részlete- 
ket, hogy az üvöltő oroszlán jelenetére azonnal követ- 
kezzék a tálcaelhajító, menekülő Étekfogó képe. Így 
a nézőnek az az érzése támad, hogy az események egy- 
idejűleg zajlanak. 

Ha az oroszlán megnézi majd a televíziót, lehet, hogy 
ezt morogja oda a feleségének : 

— Látod, anyjuk? Jól megkergettem ezeket a cifra 
ruhás kótyomfittyeket. 

És a legszebb az egészben, hogy ő maga is elhiszi: 
így történt a dolog. 

Ha legközelebb találkoztok vele, kérlek, ne áruljátok 
el neki a filmkészítés titkait! Megígéritek? 

Dobra verjük 


A palacsinta kötelező volt. No, nem a palacsinta evése, hanem a sütése, 
Aki a miskolci úttörőcsapatok pajtásai közül nemrég ebben is jeleskedett, 
győzelmet szerezhetett csapatának. Előzőleg azonban sok más dologban kel- 
lett ügyességet, hozzáértést bizonyítania. Az általános iskolák negyvenöt csa- — 
pata — egy-egy csapatban mindössze egy fiú és egy lány állt rajthoz — mutatta 
be, miképpen válnék be kiskuktának. Az elődöntőkben tarhonyaleves főtt, 
és főzelék rotyogott. A döntőben tojásleves és pirított máj készült. Az ered- 
ményhirdetésen pedig műsor: filmvetítés, bábszínház, népzenei műsor. A 
Tokaj étterem KISZ-eseinek ajándéka. 


Kié legyen a Kisködmön-díj? Erről döntött a közelmúltban Szegeden 
egy 16 tagú gyermekzsüri, amely tíz sikeres gyermekfilmet bírált el. A fil- 
meket Szegeden, Hódmezővásárhelyen, Szentesen, Makón és Csongrád váro- 
sában mutatták be a gyermekfilmnapok keretében. A díj, egyébként, Ligeti — 
Erika szobrászművész bronz emlékplakettja — Móra Ferenc arcmásával. § 


Mellékletünk elkészítésének leírása. Vágjátok körül a holló két darabból — 
álló testét és két szárnyát. Kenjétek be ragasztóval az egyik madarat, de mi- 
előtt a másikat ráillesztitek, ragasszatok egy-egy 10 fillérest a szeme kariká- 
ja, valamint a farktollán pettyekkel jelölt hely alá. Erre a holló egyensúlyban 
tartására van szükség. A szárnyakat ragasszátok rá a testén megjelölt helyek- 
re. 12 cm hosszú fapálcikát fúrjatok át a kis fehér köröcskén, a holló így már 
biztonsággal ül a pálcán, akkor is, ha billegetitek. A pálcika két szélére kösse- 
tek 50 cm hosszú, félbehajtott fonalat, hogy fel is akaszthassátok. 


Rejtvényfejtők figyelem! Alant felsoroljuk a szep ember, október, novem- 
ber havi fejtörők helyes megfejtéseit. Ebből ellenőrizhetitek saját eredmé- 
nyeiteket, és aki netán valamelyik rejtvénytípust nem tudta megfejteni, így 
rájöhet, mi a módja, és legközelebb már könnyebben birkózik meg a feladat- 
tal. 

December: Betűjáték: kocsányra. Keresztrejtvény: könyv, babakocsi, szalon- 
cukor, ajándék. Gyufarejtvény: 1. sz. rajz. Okoskodj: 2. sz. rajz. Egy kis szám- 
tán: 31sz. rajz § 

Január: Keresztrejtvény: Boldog új évet kívánunk. Képrejtvény: Ujévi malac, 
Egészítsd ki: korcsolya. Labirintus: Ezerkilencszáznyolcvan.  Gyufarejtvény: 
4. sz. rajz. 

Február: Titkosírás: Kijön a medve a barlangjából. Keresztrejtvény: Álarcos- 
bál; árkon bokron át. Pótold ki: farsang. Hóolvadás: Először 2 cm, azután 4 cm 
vastag hó esett. Rakjátok össze: 5. sz. rajz. 

Postafiók 100 


Arról írtunk már, hogy lapunkat há- 
rom hónappal előbb készítjük, mint 
ahogyan megjelenik. Tehát márciusi 
Kisdobosunk decemberben készült. 
Ezt azért ismétlem meg, hogy meg- 
értsétek a tiszalöki elsősök levelét, 
mely pontosan így szól: 

Mi még csak elsősök vagyunk, nagyon 
keveset tudunk írni. Ezért tanító nénin- 
ket kértük meg, küldje el levelünket és 
rajzainkat. Lerajzoltuk a családunkat. 
Szabó Laci azt örökítette meg, hogyan 
készül az iskolába. Amíg a szomszéd 
kislány rajzolt, ő könyveit, füzeteit fed- 
te be. Reméljük — ha befogadtok a 
levelezők közé — legközelebbi levelet 
már mi magunk írjuk, méghozzá arról, 
hogyan készülünk a kisdoboséletre. Azt 
azonban már addig sem bírjuk elhall- 
gaini — ne vegyétek dicsekvésnek! — 
hogy a november 7-i ünnepélyen szép 
oklevelet kaptunk, mert az alsótagozat- 
ban elsők lettünk a takarékosságban! 
Addig is, míg magunk tudunk írni, sze- 
retettel küldjük üdvözletünket: az első 
osztály 32 pajtása Tiszalökről és a 
tanító néni (Tiszalöki Általános iskola 
4450) 

Azt hiszem, hogy újonnan jelentke- 
Zett barátaink leveleivel még gyak- 
ran találkozunk majd az évek során! 
Elsősök után következzenek most a 
negyedikesek! Örsi Tamás Török- 
szentmiklós, Hunyadi úti iskola 5200) 
Írta: 

, Rajunkban hagyomány, hogy kirándu- 
lunk hazánk olyan tájaira, ahol nem- 

igen voltunk még. Legutóbb Kékestetőn 
jártunk. Vasárnap reggel nyolckor gyü- 
lekeztünk iskolánk előtt. Kiss Mária 
tanító nénink megszámolta, hogy ott 
van-e mindenki? Útközben a buszon 
nem történt semmi különös. Élveztük 
az utazást. Fent a hegytetőn remekül 
szórakoztunk. Hógolyót gyúrtunk, és az 
úttestre dobtuk. Az győzött, akinek a 
hólabdájára ráment egy autó. Vissza- 
felé a jászberényi állatkertet is meg- 
néztük. Volt ott róka, páva, tigris, 
oroszlán, mókus és még több állat. A 
Lehel Múzeumban sok érdekes, szá- 
munkra már csak múltat jelentő hasz- 
nálati tárgyat, eszközt láttunk. Külön 
élmény volt a Lehel kürtje. Erről előző- 
leg már sokat hallottunk. Otthon elme- 
séltük, milyen jó volt." Tamás beszá- 
molója mellé tanító nénije is írt né- 
hány sort. Megtudtuk, elsős koruk- 
tól tanítja ezt az osztályt, nagyon sze- 
reti őket. Gondolom, ez abban is 
megmutatkozik, hogy vasárnap, a pi- 
henőnapján viszi el , gyerekeit" or- 
szágjárásra. Köszönjük mi is, és Kiss 
Mária tanító nénin kívül köszöntjük 
azokat a felnőtteket, akik hasonló sze- 
retettel foglalkoznak veletek, kisdo- 
bosokkal! 

Családi beszámolós levél következik, 
mely pályázatunkra érkezett. Piros 
Lajos negyedik bés (Ercsi, Dózsa 
György út 54. 2451) írja: , A mi csa- 
ládunkban hatan vagyunk: anyu, apu, 
nagymama, aki Fehér Józsefné, Gyuri, 
a bátyám, Mónika, a húgom s jómagam, 


Szabó László 
1. o. tan. rajza 
Tiszalök, 

Ált. Isk. 4450 


Lajos. A negyedik bé osztály Százszor- 
szép rajának Nyulacska őrsében túra 
felelős vagyok. A bátyám hatodikos, 
a húgocskám még óvodás. Apukám 
Százhalombattán a Dunai Kőolajipari 
Vállalat EFO Villamos Üzemvitel 621 
számú villamos fogadó dolgozója. Anyu- 
kám szintén Százhalombattán dolgo- 
zik, a Kőolaj és Gázipari Tervező Vál- 
lalat brigádvezetője. A nagymamám 
otthon van és nem dolgozik. Igaz, 71 
éves, főz, takarít. Szüleim sokszor 
mondják néki, hogy menjen már, pihen- 
jen, de ő ilyenkor azt mondja, hogy 
addig örüljünk, amíg ő bírja egészség- 
gel! Hát így is van. Néha azért olvas, 
és tévézik velünk. Szombatonként a 
nagytakarításnál a bátyám takarít, a 
húgom s a nagymama anyunak segíte- 
nek a konyhán. Apuval mi a kertet 
tartjuk rendben. Délutánonként szé- 
pen felöltözve sétál együtt a család. 
A mi családunk sokat nevet, tréfál, és 
mindenki vidám természetű." 

Írtatok már ebben az esztendőben 
nevelőitekről, családotokról, szülő- 


. földetekről, lerajzoltátok, mit tesz- 


tek a mi világunkért, és régi játékok 
leírását gyűjtögettétek. Most újabb 
feladat következik! Tavasz van, min- 
denki készítsen kiskertet! Ez lehet 
a nagy kert egy része csakúgy, mint 
például az erkély sarka. Rajzokat, 
beszámolókat várunk május 15-ig: 
A legsikeresebb munkákból szep- 
temberi számunkban készítünk ösz- 
szeállítást! i 

A kora tavaszi időszakban hol a szobában, hol a szabadban 
nyílik alkalmad egy kis testmozgással is járó játékra. Ké- 
szíts ezért olyan játékszereket, amelyek ügyességedet 
fejlesztik, és a sportokban oly szükséges gyors reflexek 
kialakítását segítik elő. Leírunk itt néhány könnyen ké- 
szíthető játékszert számodra. 

Az első: , LABDAKILÖVŐ ÉS ELKAPÓ SZERKENTYŰ"! 
Fogj egy kúpalakú, — rajzainkon ultramarinás — mosó- 
szeres flakont (1.), vágd le ollóval a talprészét, és a vágás- 
tól pár centiméterre két kis fület szúrj, vágj a hengeres 
részen. Rajzunkon ezt piros nyíl mutatja. Ez a tölcsér lesz 
főrésze a kilövőnek. A flakon kupakját (K) csavard le, és 
a 2. ábra szerint dolgozd meg kissé: árral (Á) vagy na- 
gyobb tűvel szúrd át egyszer alulról, majd felső pereme 
alatt még kétszer. Az így kilyukasztgatott kupak alsó 
lyukán dugj át (3.) egy felébe hajtott, 30 cm hosszú drót- 
darabkát (D), annak két felfelé néző szárát az oldalsó lyuka- 
kon dugd át, majd (4.) a drótvégeket meggörbítve egy- 
egy gumigyűrűt (GY) szoríts a végződések alá. Van tehát 
egy kupakod, ebből lefelé kissé összecsavart dróthurok 
nyúlik, a drótvégek pedig egy-egy gumigyűrűt tartanak. 
Dugd ezt a szerkezetet bele a flakontölcsérbe (5.) úgy, 
hogy a dróthurok a nyakon át lefelé kilógjon, majd a két 
gumigyűrűt akaszd be ügyesen a tölcsér felső részén nyírt 
(piros nyíllal jelölt) fülecskéibe (F). A fülecskéket ezután 
görbítgesd vissza a helyükre. Alul a dróthurok nyílásába 
dugj valami rudacskát, mondjuk egy filctoll hegyvédőjét 
(H). Ha most a tölcsérbe pingponglabdát (P) dobsz, a 
dróthurkot (H) lefelé húzod, majd hirtelen elengeded, 
a , lövedék" kirepül. Ha estében sikerül elkapnod, ügyes 
vagy! Ha ketten játszotok, társad feladata, hogy elkapja 
a labdát! 

Másik játékunk neve , KAPD EL, DOBD EL". Flakonból 
készül, rajzunkon Olymposéból (6.). Vágj rajta ablakot, 
így a belétett tömör gumilabdácskát vagy kis rongylabdát 
fellódíthatod (7.), s elkaphatod, vagy pajtásoddal ide-oda 
dobálhatjátok. Pingponglabdát ne használj, könnyen fél- 
repattan. 

Joghurtos pohárra (8.) köss 80 cm hosszú fonalat, végére 
ragassz celluxszal pingponglabdát, s azt előrelódítva kapd 
el a levegőben. Csináld ezt addig, míg el nem hibázod, 
akkor pajtásod folytassa. Kinek sikerül többször? 
Karikahajigáló tőr" lehet egy filctoll vagy ceruza (9. 
ábrán , C"), a karikák szobában kávéfőzős vagy konzerv- 
Záró gumikarikák legyenek. Egyikőtök dobja a kariká- 
. kat, a másiknak a tőrrel el kell kapnia. A tőr , marko- 
. lata" az 1. ábra flakonjáról levágott, átszúrt talprész. 

A könyvek betűi egy költő és egy író nevét adják, 
ha helyes sorrendbe rakjátok őket. 

$ tg Vízszintes: 1. Pokróc. 7. Névelővel kutyafajta. 
. dé S X 8. Rag. 9. Juttat. 10. Állóvíz. 11. Sóhajtás. 13. Tus. 

BBÉ ő zzz 16. Virág. 

v rö Függőleges: 1. Ilyen virág a vízszintes 16. 2. Névelő. 
9 ége 3. Végtag. 4. Török rang. 5. Fölé. 6. Lánynév, ékezet 

se o fölösleges. 11. Felkiáltás. 12. Vízi állat. 14. Kuba köze- 
eögirz pe. 15. Kettős betű. 

ko. s 85 e A keresztrejtvényből csak a vízszintes 13, 16, a függő- 

e) L : : 

5 ák 6  ———— a leges 1 és 6 megfejtését kell megírnotok. 

TT") Mézmondás 
Melyik közmondás magánhangzóit 
írtuk le? 

04 Vida Győző rajza ! 


A tavaszi szép időnek, 
Lám, hogy mindenek örülnek: 
] Erdők, mezők megzöldülnek, 
Il A madarak zengedeznek. 


